gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4497, del 12-05-2003 (2003/5290)

Informació pública del projecte d'homologació modificativa del Catàleg del Pla General d'Ordenació Urbana de València en sòl urbà.
----------------------------------------------------------------------------------------------------------------------------------

### Dades del document

Número de DOGV
:   4497

Data del DOGV
:   12-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5290


Organisme emissor
:   Ajuntament de València

Tipus de document
:   Anunci

Informació pública del projecte d'homologació modificativa del Catàleg del Pla General d'Ordenació Urbana de València en sòl urbà. [2003/Q5290]
  
El Ple de l'Ajuntament, en la sessió feta el 28 de febrer de 2003, va adoptar el següent acord:
  
«Vista la documentació relativa a l'homologació modificativa del Catàleg del Pla General d'Ordenació Urbana de València en sòl urbà, elaborada per la Universitat Politècnica de València en virtut del conveni singular subscrit entre l'Ajuntament de València i la Universitat Politècnica de València; en virtut del que disposa l'article 38.2 de la Llei 6/1994, Reguladora de l'Activitat Urbanística, i la resta de preceptes concordants; vists els informes del Servici de Planejament; i amb el dictamen previ de la Comissió Informativa d'Urbanisme, s'acorda:
  
1. Sotmetre a informació pública, pel termini d'un mes, amb l'efecte suspensiu de llicències establit en l'article 57 de la Llei 6/1994, Reguladora de l'Activitat Urbanística, en els articles 152 i 154 del Reglament de Planejament i la resta de preceptes concordants, el projecte d'homologació modificativa del Catàleg del Pla General d'Ordenació Urbana de València en sòl urbà, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat. El projecte no afecta al sòl classificat pel Pla General d'Ordenació Urbana com urbanitzable i no urbanitzable. Tampoc afecta a tot el sòl urbà, en la mesura que queden exclosos tant els planejaments diferits, aprovats o en tràmit, establits pel Pla General d'Ordenació Urbana que posseïsquen catàleg propi, com els entorns, provisionals o definitius, dels béns declarats o incoats com d'interés cultural.
  
2. Sol·licitar un informe de la Direcció General de Patrimoni Artístic de la Conselleria de Cultura i Educació, en virtut del que disposa l'article 47 de la Llei 4/1998, de Patrimoni Cultural Valencià.
  
3. Sol·licitar un informe previ del subsecretari d'Urbanisme i Ordenació Territorial».
  
I de conformitat amb el que establix l'article 38.2.a de la Llei 6/1994, Reguladora de l'Activitat Urbanística, s'obri el període d'informació pública per a la presentació d'al·legacions durant el termini d'un mes, a comptar des del sendemà de la publicació del present acord en els diaris corresponents. L'expedient es troba a disposició del públic a les dependències del nou ajuntament, avinguda d'Aragó, planta baixa, Oficina d'Informació, de 09.00 a 13.00 hores.
Diari Oficial de la Generalitat Valenciana


Sumari del DOGV 4452, del 04-03-2003 (2003/2341)

Informació pública de l'extracte de les bases per a cobrir diverses places de funcionaris de la plantilla d'este Ajuntament.
----------------------------------------------------------------------------------------------------------------------------

### Dades del document

Número de DOGV
:   4452

Data del DOGV
:   04-03-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/2341


Data del document
:   14-02-2003

Organisme emissor
:   Ajuntament de Canet d'en Berenguer

Tipus de document
:   Convocatòria

Descriptors 

:   * Canet d'en Berenguer
    * administració local
    * professió de la informació
    * ciència econòmica
    * esport
    * professió administrativa
    * treballador social
    * concurs administratiu
    * personal de serveis
    * personal docent
    * policia

Informació pública de l'extracte de les bases per a cobrir diverses places de funcionaris de la plantilla d'este Ajuntament. [2003/M2341]
  
En el Butlletí Oficial de la Província de València número 24, del 29 de gener de 2003, i la seua correcció d'errors en el número 37, de data 13 de febrer de 2003, es publiquen íntegrament les bases de la convocatòria per a la provisió de diverses places de funcionaris, vacants en la plantilla d'esta corporació, per mitjà del sistema de concurs oposició lliure, excepte les d'administratiu i capatàs que seran de promoció interna.
  
Les places són una de tècnic econòmic, assistent social, tècnic bibliotecari arxiver, tècnic zelador, capatàs encarregat general, tècnic de gestió d'escoles i serveis municipals, tècnic esportiu recreatiu, agent de la policia local i dos d'administratiu.
  
El termini de presentació d'instàncies en el Registre General o en qualsevol de les formes que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, serà de 20 dies naturals, a partir del següent al de la publicació del present extracte de la convocatòria en el Boletín Oficial del Estado.
Diari Oficial de la Generalitat Valenciana


Sumari del DOGV 4438, del 12-02-2003 (2003/1403)

Concurs número 49/2002. Servici de neteja i clavegueram.
--------------------------------------------------------

### Dades del document

Número de DOGV
:   4438

Data del DOGV
:   12-02-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/1403


Data del document
:   23-01-2003

Organisme emissor
:   Ajuntament de Sagunt

Tipus de document
:   Concurs

Descriptors 

:   * Sagunt
    * contracte de serveis
    * servei de vies públiques
    * empresa de serveis
    * licitació

Concurs número 49/2002. Servici de neteja i clavegueram. [2003/A1403]
  
1. Entitat adjudicadora
  
a) Organisme: Ajuntament de Sagunt.
  
b) Dependència que tramita l'expedient: Departament de Contractació.
  
2. Objecte del contracte
  
a) Descripció de l'objecte: servici de neteja i clavegueram. Expedient: 49/2002.
  
b) Lloc d'execució: Sagunt.
  
c) Termini d'execució: fins al 31 de desembre de 2003.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: públic obert.
  
c) Forma: concurs.
  
4. Pressupost base de licitació
  
Import total: 90.150,92 euros.
  
5. Garanties
  
a) Provisional: 1.803,02 euros.
  
b) Definitiva: el 4% de l'import de l'adjudicació
  
6. Obtenció de documentació i informació
  
a) Entitat: Ajuntament de Sagunt, Departament de Contractació.
  
b) Domicili: Autonomia, 2.
  
c) Codi postal i localitat: 46943 Sagunt.
  
d) Telèfon: 95 267 65 50.
  
e) Telefax: 96 266 62 33.
  
f) Data límit d'obtenció d'informació: fins al dia anterior a l'acabament del termini de presentació d'ofertes.
  
7. Requisits específics del contractista
  
Classificació: grup U, servicis generals; subgrup 1, categoria A.
  
8. Presentació d'ofertes
  
a) Data límit de presentació: s'iniciarà amb la primera publicació de l'anunci del concurs en el Butlletí Oficial de la Província, o en el Diari Oficial de la Generalitat Valenciana, i conclourà quan es complisquen 27 dies naturals comptadors des de l'última publicació de l'anunci en els esmentats diaris oficials i, si fóra dissabte o festiu, finalitzaria el següent dia hàbil. Les proposicions, ajustades al model oficial que figura al final del plec, es presentaran al Registre General de l'Ajuntament en dies laborals i de 09.00 a 14.00 hores.
  
b) Documentació que cal presentar: la que consta en la clàusula cinquena del plec de condicions administratives.
  
9. Obertura d'ofertes
  
a) Data: la mesa de contractació es constituirà el segon o quart divendres del mes immediat següent al dia en què acabe el termini de presentació de proposicions, de conformitat amb el que disposa la clàusula cinquena.
  
b) Hora: 09.30.
  
10. Altres informacions
  
Despeses d'anuncis: a càrrec del contractista.
  
11. Exposició
  
Exposició del plec de clàusules administratives particulars, durant els huit primers dies hàbils següents a la publicació de l'anunci. En el cas d'impugnació se suspendrà la licitació.
Diari Oficial de la Generalitat Valenciana


Sumari del DOGV 4474, del 04-04-2003 (2003/3575)

Informació pública de la modificació puntual núm. 10 del Pla General d'Ordenació Urbana.
----------------------------------------------------------------------------------------

### Dades del document

Número de DOGV
:   4474

Data del DOGV
:   04-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3575


Organisme emissor
:   Ajuntament de Pego

Tipus de document
:   Anunci

Informació pública de la modificació puntual núm. 10 del Pla General d'Ordenació Urbana. [2003/3575]
  
El Ple de l'Ajuntament, en sessió extraordinària de data 7 de febrer del 2003, va acordar sotmetre a informació pública la modificació puntual núm. 10 del Pla General d'Ordenació Urbana de Pego, sobre moció relativa a la creació de sòl dotacional sociocultural en la partida Beneixats, ermita de Sant Sebastià.
  
De conformitat amb el que disposa l'article 38 de la Llei 6/94, de 15 de novembre, Reguladora de l'Activitat Urbanística de la Generalitat Valenciana, s'obri un període d'informació pública per termini d'un mes per mitjà d'edicte en el DOGV i en un periòdic no oficial d'àmplia difusió en la localitat.
  
Dins del dit termini, qualsevol persona interessada podrà examinar el document tècnic de la modificació i l'expedient administratiu en l'oficina tècnica municipal, i si és procedent presentar al·legacions.
Diari Oficial de la Generalitat Valenciana


Sumari del DOGV 4426, del 27-01-2003 (2003/349)

Informació pública de la pèrdua de l'original de la carta de pagament de la fiança número 4692M935, a nom de José Priego Montero.
---------------------------------------------------------------------------------------------------------------------------------

### Dades del document

Número de DOGV
:   4426

Data del DOGV
:   27-01-2003

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2003/349


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la pèrdua de l'original de la carta de pagament de la fiança número 4692M935, a nom de José Priego Montero. [2003/Q349]
  
A causa de la pèrdua de l'original de la carta de pagament de la fiança número 4692M935, per import de quatre-cents cinquanta euros amb setanta-sis cèntims (450,76 euros), a nom de José Priego Montero, amb document nacional d'identitat 11557465V, a favor de la Conselleria de Cultura i Educació.
  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria de la Direcció Territorial d'Economia i Hisenda a València. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Generalitat Valenciana, no s'hi produïx cap reclamació.
Diari Oficial de la Generalitat Valenciana


Sumari del DOGV 4495, del 08-05-2003 (2003/5171)

Informació pública de l'acord de declaració com a acústicament saturada de diverses zones del nucli urbà.
---------------------------------------------------------------------------------------------------------

### Dades del document

Número de DOGV
:   4495

Data del DOGV
:   08-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5171


Organisme emissor
:   Ajuntament d'Elda

Tipus de document
:   Anunci

Informació pública de l'acord de declaració com a acústicament saturada de diverses zones del nucli urbà. [2003/Q5171]
  
El Ple de l'Ajuntament, en la sessió feta el dia 4 de març de 2003, va adoptar el següent acord sobre la proposta de declaració de zona saturada:
  
Declaració com a acústicament saturada de diverses zones del nucli urbà.
  
De conformitat amb l'establit en l'article 30.a de la Llei 7/2002, de 3 de desembre, de la Generalitat Valenciana, de Protecció contra la Contaminació Acústica, i vist el dictamen favorable de la Comissió Informativa d'Urbanisme, el Ple de l'Ajuntament, per unanimitat, va adoptar els següents acords:
  
Primer
  
Declarar com a acústicament saturada, les següents zones del nucli urbà:
  
Al carrer d'Antonino Vera (des de Juan Carlos I fins al c/ D. Quijote), denominat com a zona 1; al carrer de José M.ª Pemán (des del c/ M. Pelayo, fins a Antonino Vera), denominat com a zona 2; al carrer de Pi i Margall (des del c/ Antonino Vera fins a R. Católicos), denominat com a zona 3; i al carrer Nueva, denominat com a zona 4; en tots ells s'endinsaran vint (20) metres en carrers adjacents i en la prolongació dels carrers esmentats.
  
Segon
  
Suspendre la concessió de llicències d'activitat que pogueren agreujar-ne la situació.
  
Tercer
  
Sotmetre a informació pública per un període de 30 dies, mitjançant la publicació de sengles anuncis en el Diari Oficial de la Generalitat Valenciana i en un dels diaris d'informació general de major difusió a la província, a efecte d'al·legacions i reclamacions.
  
Per la qual cosa, de conformitat amb l'establit en l'article 29.2 de la Llei 7/2002, de 3 de desembre, de la Generalitat Valenciana, de Protecció contra la Contaminació Acústica, esta proposta se sotmet a informació pública per un període de 30 dies.
Diari Oficial de la Generalitat Valenciana


Sumari del DOGV 4526, del 20-06-2003 (2003/6916)

Rotlle d'apel·lació número 938/2002. Cèdula de notificació.
-----------------------------------------------------------

### Dades del document

Número de DOGV
:   4526

Data del DOGV
:   20-06-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/6916


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 938/2002. Cèdula de notificació. [2003/Q6916]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant este edicte, faig saber:
  
Que en virtut del que s'ha acordat mitjançant la resolució del dia de hui, dictada en el rotlle d'apel·lació 938/2002, que prové del juí del Jutjat de Primera Instància número 6 d'Alzira, s'ha acordat notificar a l'apel·lat incomparegut en la present alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
Rotlle número 938/2002
  
Sentència número 186/2003
  
- President: José Martínez Fernández
  
- Magistrats:
  
· Gonzalo Caruana Font de Mora
  
· María Antonia Gaitón Redondo
  
València, 3 de març de 2003
  
La Secció Novena de l'Audiència Provincial de València, sent-ne ponent José Martínez Fernández, ha vist el present rotlle d'apel·lació número 938/2002, que prové de les actuacions de cognició 1/2001, promogudes davant el Jutjat de Primera Instància número 1 d'Alzira entre les parts; d'una, com a demandat apel·lant, Purificación Peris Marco, hereus de María Rosell Torres (Salvador Sanjuan Rosell) i Carmen Rosell Torres, representat per la procuradora Ana Pons Font, i, com a demandant apel·lat, Comunitat de Propietaris Canal 4 i 5, representat per la procuradora Amparo Tomás Tomás, en virtut del recurs d'apel·lació interposat per la part demandada.
  
Decisió
  
Es desestima el recurs, i s'imposen als apel·lants les costes d'esta alçada.
  
Notifiqueu esta resolució a les parts que han comparegut, i quan pertoque, amb un certificat literal d'esta mateixa resolució i l'ofici oportú, retorneu les actuacions originals al jutjat de procedència.
  
Esta és la nostra sentència, de la qual s'unirà un certificat al rotlle, que pronunciem, manem i firmem».
  
I perquè el que s'ha acordat es complisca i valga de notificació als apel·lats incompareguts en esta alçada, Juan Palomares Palomares, i es publique en el Diari Oficial de la Generalitat Valenciana, lliure i expedisc el present edicte.
Diari Oficial de la Generalitat Valenciana


Sumari del DOGV 4612, del 21-10-2003 (2003/11273)

Adjudicació de les obres de construcció d'una escola infantil (primer cicle) de l'Ajuntament de Guadassuar.
-----------------------------------------------------------------------------------------------------------

### Dades del document

Número de DOGV
:   4612

Data del DOGV
:   21-10-2003

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/11211


Data del document
:   01-08-2003

Organisme emissor
:   Ajuntament de Guadassuar

Tipus de document
:   Resolució

Anàlisi jurídica

 Descriptors 

:   * Guadassuar
    * contracte d'obres
    * adjudicació de contracte administratiu
    * licitació
    * edifici

Adjudicació de les obres de construcció d'una escola infantil (primer cicle) de l'Ajuntament de Guadassuar. [2003/X11056]
  
El Ple de l'Ajuntament, en la sessió de data 31 de juliol de 2003, va adjudicar definitivament les obres de construcció d'una escola infantil (primer cicle), a l'empresa Construcciones Faios, SL, de Benifaió.
  
Cosa que fem saber als efectes prevists en l'article 94.2 de la Llei 13/95, de 18 de maig, de Contractes per a les Administracions Públiques.
Diari Oficial de la Generalitat Valenciana


Sumari del DOGV 4514, del 04-06-2003 (2003/6272)

Notificació a José Quintanilla González i QFC Construcciones y Rehabilitaciones, SL. Expedients números 462002SAT001251 i 461999SAT000202.
------------------------------------------------------------------------------------------------------------------------------------------

### Dades del document

Número de DOGV
:   4514

Data del DOGV
:   04-06-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/6272


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació a José Quintanilla González i QFC Construcciones y Rehabilitaciones, SL. Expedients números 462002SAT001251 i 461999SAT000202. [2003/M6272]
  
Per la present es notifica a les empreses que a continuació es detallen, a les quals la Inspecció Provincial de Treball practicà actes d'infracció que donaren lloc a expedient de sanció les resolucions de les quals no es van poder notificar per haver desaparegut, traslladat a un altre domicili o altres causes anàlogues, d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A les empreses detallades se'ls fa saber que estes resolucions posen fi a la via administrativa, i contra elles es podrà interposa recurs contenciós administratiu en el termini de dos mesos, a partir de la publicació d'este edicte, davant la sala corresponent del Tribunal Superior de Justícia de la Comunitat Valenciana, d'acord amb l'article 10 de la Llei 29/1998, de 13 de juliol, Reguladora de la Jurisdicció Contenciosa Administrativa, i a estos efectes podran examinar en el termini indicat l'expedient que es troba en esta direcció general.
Diari Oficial de la Generalitat Valenciana


Sumari del DOGV 4540, del 09-07-2003 (2003/7732)

Notificació a l'empresa March, SA. Expedient número AE87/1256.
--------------------------------------------------------------

### Dades del document

Número de DOGV
:   4540

Data del DOGV
:   09-07-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/7732


Organisme emissor
:   Departament de Medi Ambient. Generalitat de Catalunya

Tipus de document
:   Anunci

Notificació a l'empresa March, SA. Expedient número AE87/1256. [2003/M7732]
  
De conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es notifica a l'empresa March, SA, el darrer domicili conegut de la qual és el polígon industrial Sepes, parcel·la 16, 46696 del Port de Sagunt, així com a qualsevol persona o entitat interessada en l'expedient, el següent:
  
«El Servei de Protecció de l'Entorn Natural ha emés, en data 28 de febrer de 2003, la proposta de resolució de l'expedient d'execució subsidiària de la restauració de l'activitat extractiva Renacimiento, situada al terme municipal d'Horta de Sant Joan, de la qual és titular l'empresa March, SA, amb número de referència 33/01.
  
D'acord amb el que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, disposeu d'un termini de 15 dies per examinar l'expedient administratiu i el projecte de restauració, que estan a la vostra disposició a les dependències de la Direcció General de Boscos i Biodiversitat (carrer del Doctor Roux, número 80, 08774 Barcelona), i per presentar-hi les al·legacions i els documents que estimeu oportuns.»
Diari Oficial de la Generalitat Valenciana


Sumari del DOGV 4623, del 05-11-2003 (2003/11184)

Actuacions de la demanda número 547/2003. Cèdula de citació.
------------------------------------------------------------

### Dades del document

Número de DOGV
:   4623

Data del DOGV
:   05-11-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/11300


Organisme emissor
:   Jutjat Social Número 23 de Madrid

Tipus de document
:   Anunci

Actuacions de la demanda número 547/2003. Cèdula de citació. [2003/F11546]
  
Número d'actuacions: demanda 547/2003.
  
Matèria: acomiadament.
  
Demandant: Andrés Jaime García González.
  
Demandat: Inmosan Vías, SL.
  
Zulema Sepúlveda García, secretària del Jutjat Social número 23 de Madrid, faig saber:
  
Que per mitjà de la provisió dictada en el dia de la data, en el procés seguit a instància d'Andrés Jaime García González contra Inmosan Vías, SL, en reclamació per acomiadament, registrat amb el número 547/2003, s'ha acordat citar Inmosan Vías, SL, en parador desconegut, a fi que comparega el dia 4 de desembre de 2003 a les 10.20 hores del seu matí/neg., per a la celebració de les actuacions de conciliació i si fa al cas juí, que tindran lloc a la sala de vistes d'este Jutjat Social número 23 situat al carrer d'Hernani, 59, d'esta ciutat. Haurà de comparéixer personalment o mitjançant persona legalment apoderada, i amb tots els mitjans de prova de què s'intente valdre, amb l'advertència que és única convocatòria i que les actuacions esmentades no se suspendran per falta injustificada d'assistència.
  
S'advertix al destinatari que les següents comunicacions es faran a les estrades d'este jutjat, tret de les que hagen de revestir forma d'interlocutòria o sentència, o es tracte de citació.
  
I perquè valga de citació a Inmosan Vías, SL, s'expedix la present cèdula perquè es publique en el butlletí oficial de la Comunitat Valenciana i es col·loque al tauler d'anuncis.